  Майя Бывальцева 25-тӥ тулыспалысен 3-тӥ южтолэзёзь Удмуртиын 16 сюрс 356 адями кынман висёнъёсын черлаз. Со эпидеми гожлэсь 22 процентлы улӥынгес, ивортэ Роспотрбенадзорлэн элькунъя управлениезлэн пресс-службаез. Ӵошатон вылысь, 18-24 тулыспалэ элькунын 18 сюрс 635 адями паласькись лек вирус инфекциен черлаз вал. Арлэн укмысэтӥ арняяз Ижкарын 7 сюрс 247 адями эмъяськонниосы вазиськиз. Висисьёслэн лыдзыя эпидеми югдур умойтэм Вавож, Камбарка, Сюмси, Глаз ёросъёсын. Кынман висёнъёс аляны кутскем дырысен лабораториосын висисьёслэсь басьтэм 1 сюрс 565 пробаосты эскеризы, 296 учырын А грипп шараязы. Грипп но паласькись лек вирус инфекци вӧлмонэз алон вылысь 25-тӥ тулыспалысен 3-тӥ южтолэзёзь Глаз, Якшур-Бӧдья, Яр ёросъёсын 4 школаос быдэсак ворсамын вал. Вотка, Каракулино, Красногорск, Шаркан, Якшур-Бӧдья ёросъёсын 7 нылпи садъёсты быдэсак пытсазы.  Тегъёс: Тазалык Ижкар Роспотребнадзор висён Удмуртия грипп  